
mMuNICIPIUL ALBAIULIA






Nr.124185/21.10.2025

REFERAT DE APROBARE
privind constituirea comisiei de concurs de proiecte de management / soluţionare a contestaţiilor/ secretariatului în vederea ocupării postului de manager pentru Centrul Cultural Palatul Principilor din Alba Iulia, instituție publică de cultură în subordinea Consiliului Local al Municipiului Alba Iulia
I. Expunere de motive

Proiectul de act administrativ inițiat vizează aprobarea constituirii comisiei de concurs/ de soluţionare a contestaţiilor/secretariatului la concursul de proiecte de management pentru Centrul Cultural Palatul Principilor din Alba Iulia, instituție publică de cultură în subordinea Consiliului Local al Municipiului Alba Iulia.
II. Descrierea situaţiei actuale

      În temeiul prevederilor din OUG 118/2006 privind înființarea, organizarea și

desfășurarea activității așezămintelor culturale, Centrul Cultural Palatul Principilor din municipiul Alba Iulia funcționează în subordinea Consiliului Local al municipiului Alba Iulia, ca instituție de cultură de drept public.
             Centrul Cultural Palatul Principilor s-a înființat cu scopul de a oferi produse și servicii 

culturale ca elemente ale dezvoltării și regenerării sociale a comunității, prin activitățile desfășurate asigurându-se conservarea, promovarea și valorificarea culturii și activități culturale pentru petrecerea timpului liber.

            Având în vedere faptul că postul de manager la Centrul Cultural Palatul Principilor este 

ocupat temporar și se dorește ocuparea acestui post conform prevederilor legale în vigoare. Prin urmare se impune constituirea comisiei de concurs / de soluţionare a contestaţiilor/secretariatului în vederea ocupării postului de manager pentru Centrul Cultural Palatul Principilor din Alba Iulia.

       Propun constituirea: 
- comisiei de concurs de proiecte de management în vederea ocupării postului de manager pentru Centrul Cultural Palatul Principilor din Alba Iulia, în următoarea componenţă: 
1. Morgovan Ioan- Lucian -  administrator public al  municipiului Alba Iulia – în calitate de reprezentant al autorității ; 
2. Ștefan Anghel-Ciprian – director general al Muzeului Astra Sibiu - în calitate de  specialist; 
3. Teodorescu Raluca- Maria- manager interimar al Muzeului Național Brukenthal- în calitate de  specialist . 

    Supleant: Baron Marian-Ovidiu- director general adjunct al Muzeului Astra Sibiu.
-  comisiei de soluţionare a contestaţiilor în vederea ocupării postului  de manager pentru Centrul Cultural Palatul Principilor din Alba Iulia, în următoarea componenţă: 
1. Filimon Marius- viceprimar al  municipiului Alba Iulia – în calitate de reprezentant al autorități; 
2. Iancu Mirela- director general adjunct al Muzeului Astra Sibiu-  - în calitate de  specialist ; 
3. Barbu Dorin – șef secția restaurare și conservare patrimoniu Muzeul Național Brukenthal- în calitate de  specialist .    
 Lucrările de secretariat pentru concursul de proiecte de management pentru Centrul Cultural Palatul Principilor din Alba, sunt asigurate de:
Oprean Mirela-Emilia - director executiv - Direcţia cheltuieli 
Fiț Ileana-Simona – șef serviciu - Serviciul juridic, contencios administrativ- Direcţia juridică, administrație publică locală;
Man Andreea-Lorena – șef serviciu - Serviciul resurse umane-administrativ.
III. Baza legală
· art. 4 alin (1), art. 16-18 şi art. 21  din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;

· Prevederile Anexei nr. 1 din Ordinul nr. 2799/2015 pentru aprobarea Regulamentului-cadru de organizare și desfășurare a concursului de proiecte de management, a Regulamentului-cadru de organizare și desfășurare a evaluării managementului, a modelului-cadru al caietului de obiective, a modelului-cadru al raportului de activitate, precum și a modelului-cadru al contractului de management.

· Legea 311/2003 a muzeelor și colecțiilor publice, cu modificările și completările ulterioare;
· Ordonanța Guvernului nr. 21/2007 privind instituțiile și companiile de spectacole sau concerte, precum și desfășurarea activității de impresariat artistic, cu modificările și completările ulterioare;
· Ordonanța de urgență a Guvernului nr. 118/2006 privind înființarea, organizarea  și desfășurarea activității așezămintelor culturale;

· Ordinul 2409/3501 din 17 iulie 2020 pentru aprobarea Normelor metodologice privind organizarea, funcționarea, rolul, atribuțiile, acreditarea și reacreditarea Centrelor naționale și locale de informare și promovare turistică, cu modificările și completările ulterioare;

· Hotărârea Consiliului Local al Municipiului Alba Iulia nr. 167/2023 privind înființarea Muzeului Palatul Principilor Transilvaniei;
· Hotărârea Consiliului Local al Municipiului Alba Iulia nr. 12/2024 privind reorganizarea funcțională a Muzeului Palatul Principilor Transilvanie;
· Hotărârea Consiliului Local al Municipiului Alba Iulia nr.317/2025 pentru aprobarea unor reglementări proprii privind organizarea și desfășurarea concursului de proiecte de management pentru Centrul Cultural Palatul Principilor din Alba Iulia, instituție publică de cultură în subordinea Consiliului Local al Municipiului Alba Iulia.
  Având în vedere cele expuse, în temeiul art. 136 alin. (1) din OUG nr. 57/2019 privind Codul administrativ, potrivit căruia proiectele de hotărâri pot fi iniţiate de primar, de consilierii locali sau de cetăţeni, iar elaborarea acestora se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului, în condiţiile legii, iniţiez prezentul proiect de hotărâre.
Primar,

Pleșa Gabriel-Codru

